section_heading: O stripu
paragraph_text: Marny Bannister bila je vrlo inteligentna profesorica kemije ali njezino je lice krasio veliki ožiljak, zbog čega je nijedan muškarac nije htio. Željna ljubavi kao žena a ne samo kao kolegica, sljedeći upustva ludog alkemičara izumi napitak koji je pretvara u neodoljivu i fatalnu mladu crvenokosu ljepoticu. Međutim, napitak ima i nuspojavu - pretvara Marny u ženu željnu novca, slave i užitka, koja je spremna i ubiti kako bi ostvarila svoje ciljeve. U početnim epizodama djelovanje napitka je ograničeno a kasnije je trajno.